2024. október 23-án benyújtott kereset – Schönegger Käse-Alm kontra EUIPO – Jumpseat3D plus Germany (Rebell)
(T-549/24. sz. ügy)
A keresetlevél nyelve: német
Felek
Felperes: Schönegger Käse-Alm GmbH (Prem, Németország) (képviselő: M. Pütz-Poulalion ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Jumpseat3D plus Germany GmbH (Berlin, Németország)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: Rebell európai uniós szóvédjegy– 2 810 950. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO második fellebbezési tanácsának 2024. augusztus 22-én hozott határozata (R 295/2022-2. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
az EUIPO-t kötelezze a költségek viselésére.
Jogalapok
Az (EU) 2017/1001 európai parlamenti és tanácsi rendelet 72. cikke (6) bekezdésének a 106. cikke (1) bekezdése b) pontjával és (2) bekezdésével, valamint az (EU) 2018/625 felhatalmazáson alapuló bizottsági rendelet 72. cikkének (1) bekezdésével összefüggésben történő megsértése;
az (EU) 2017/1001 európai parlamenti és tanácsi rendelet 63. cikke (1) bekezdésének megsértése;
az (EU) 2017/1001 európai parlamenti és tanácsi rendelet 60. cikke (1) bekezdésének megsértése.
____________